cyanic-selkie/wikianc huggingface dataset:
Լինլիթգո պալատ
Պալատի պահապաններ և կապիտաններ
Պալատի պաշտոնական պաշտպաններ և կապիտաններ են եղել․
Ներկա ժամանակներ
19-րդ դարից ի վեր պալատն ակտիվորեն կոնսերվացվել է, և մինչև օրս հիշատակվում է պատմական Շոտլանդիայով։ Տարածքը ողջ տարին բաց է այցելուների համար, «Բաց դռների օրը» մուտքը լինում է անվճար ։ Պալատի հարակից Սուրբ Միշելի ծխական եկեղեցին ամռանը բաց է այցելուների համար, որը թույլ է տալիս այցելել երկու  գոյատևող միջնադարյան շոտլանդական շինություններ։ 2014 թվականի օգոստոսին պալատում տեղի է ունեցել երաժշտական փառատոն, որը կոչվեց «Խնջույք պալատում»։ Սա դարձել է ամենամյա միջոցառում, և կրկին տեղի ունեցավ 2015 թվականին։ 2016 թվականից այն տեղափոխվեց այլ վայր, քանի որ մեծ ժողովրդականություն է վայելում, և ավելի մեծ տարածք է անհրաժեշտ փառատոնն անցկացնելու համար։
Արտաքին հղումներ
Կատեգորիա:Մեծ Բրիտանիայի պալատներ Կատեգորիա:Շոտլանդիայի դղյակներ
Իժ (Marvel Comics)
Իժ (Viper), նախկինում հայտնի է որպես Մադամ Հիդրա (Madame Hydra), իրաական անունը Օֆելյա Սարգսյան (Ophelia Sarkissian), Marvel Comics-ի կերպար է, «Վրիժառուների», Ա․Պ․Լ․Զ․Ա․ -ի և Իքս Մարդկանց հակառակորդն է։
Կերպարին ստեղծել է Ջիմ Սթերանկոն և այն առաջին անգամ հայտնվել է «Կապիտան Ամերիկա» թիվ 110 ( փետրվար 1969) կոմիքսում։
Կենսագրություն
Կինը, որը հետո դարձավ «Իժ» ծնվել էր 1920-ն թվականին։ Մանուկ հասակում նա որբացավ, երբ նրա ծնողները մահացան քաղաքական հեղափոխությունների ժամանակ՝ Արևելյան Եվրոպայում։ Մեծացել է  Հունգարիայում։
Ուժերը և ունակությունները
Իժը չունի գերմարդկային ունակություններ, բայց նրա ֆիզիկական բնութագրերը՝ ուժ, դիմացկունություն, ճարպկություն, արագություն, ռեֆլեքս, գտնվում են մարդկային կարողությունների գագաթնակետին։ Նա գրեազանց տիրապետում էր թրին և մարտարվեստի վարպետ է։
Որպես կանոն, Իժը օգտագործում է բազմազան թունավորված զենքեր, որոնց հիմքն է կազմում օձի մոտիվները՝ տեգեր, արհեստական եղունգներ և այլ։
Իժը - ինտրիգների անզուգական վարպետ է։ Նա հանցավոր կազմակերպությունների ղեկավարման ահռելի փորձ ունի, հրաշալի ռազմավարական և մարտավարական ունակություններ ունի։ Նա աշխարհի լավագույն լրտեսներից մեկն է։ Նա նաև սիրում է կրել կաշվե կանաչ զգեքստ որը գրկում է ողջ մարմինը ինչպես դա ցուցադրված է « Կուղխ »  ֆիլմում։
Ապոկալիպսիսի Դար
Այս մութ իրականությանում Իժը ամուսնացած էր Արծաթե Սամուրայի հետ, ամուսնու հետ նրանք պայքարում էին  Ճապոնիայի կղզիներից Ապոկալիպսիսի Հեծյալների դեմ։ Իժը սպանվել էր, երբ փրկում էր Սամուրայի կյանքը։ Նրա մահը ստիպեց Արծաթե Սամուրային ընդունել Մագնետոյի առաջարկը և միանալ Իքս Մարդկանց։
Ultimate
Ultimate Marvel տիեզերքում Իժը հայտնվում է "Ultimatum: Spider-Man Requiem" կոմիքսում ՀԻԴՐԱ կազմակերպության հետ։ Նա հարձակվում է Թոնի Ստարկի գրասենյակի վրա, որպեսզի ստանա Երկաթե մարդու զրահը, բայց տապալվում է նրա կողմից Սարդ-մարդու օգնությամբ և վերցվեց Վ.Ա.Հ.Ա.Ն-ի հսկողության տակ։
Տեսախաղեր
«Կապիտան Ամերիկա՝ Գերզինվոր» խաղի մեջ կերպարին ձայնավորել է Օդրի Վասիլեվկին։
Հղումներ
Կատեգորիա:Հորինված մարդասպաններ Կատեգորիա:Marvel-ի կինեմատոգրաֆիական տիեզերքի կերպարներ
Ստեփանոս Ձիք Ջուղայեցի
Ստեփանոս Ձիք Ջուղայեցի, գրող, նկարիչ, տաղասաց ։
Կենսագրական համառոտ տեղեկություններ
Ստեփանոս Ձիք Ջուղայեցին ծնվել է 1583 թվականին Ջուղա քաղաքում ջուղայեցի Շնորհավորի և Ստեփանոսի ընտանիքում։ Ունեցել է Ձիք, Նաղաշ Երեց մականուններ ։
Ստեղծագործական գործունեությունը
Ստեփանոս Ձիք Ջուղայեցին 1605 թվականի բռնագաղթից հետո տեղափոխվում է Սպահան, որտեղ զբաղվել է ավետարաններ գրչագրելով։ Այնտեղ նա 1608 թվականին խոջա Վելիջանի պատվերով գրչագրել է Ավետարան։ 1609 թվականին խոջա Տերիջանի պատվերով նույնպես ստեղծել է Ավետարան ։
1619 թվականից գործել է Հալեպում, Երուսաղեմում, Վանում և այլ քաղաքներում։ Այդ ընթացքում գրչագրել և ծաղկել է մի շարք ձեռագրեր, որոնցից հայտնի են 1619 թվականին Հալեպում ծաղկած Ավետարանը, 1620 թվականին Երուսաղեմում գրչագրած Տոնացույցը, 1622 թվականին Գրիգոր Տաթևացու Հարցմանց Գիրքը, 1623 թվականին ստեղծած Ավետարանը, 1636 թվականին Վանում գրչագրած Ավետարանը և այլ մատյանները, որոնց մի մասը ունեն բարձրարվեստ մանրանկարներ ու լուսանցազարդեր։ Այդ ձեռագրերից երկուսը գտնվում են Երևան քաղաքում տեղակայված Մեսրոպ Մաշտոցի անվան Մատենադարանում թիվ 5637 և 5645 համարների ներքո։
Ձիք Ջուղայեցու հիշատակարանների մեծ մասը գրված են չափածո՝ տաղերի տեսքով։ Այս տեսակետից ուշագրավ են 1623 թվականին գրած նրա «Յիշատկարան Աւետարանի եւ մեկնութիւն Ժխորանացն», 1641 թվականին գրված նրա «Յիշատակարան Աս տուածաշունչ գրոց արարեալ նոյն Ստե փաննոսի երեց որդի Ստեփանոսի ի խընդրոյ պարոն Մելիք Աղային որդւոյ խոջա Սաֆարի» և այլ տաղերը։
Ընտանիք
Ստեփանոս Ձիք Ջուղայեցին ամուսնացած է եղել Աննայի հետ։ Ունեցել է երկու որդի՝ Բարսեղը և Հակոբը։ Բարսեղը հայտնի է եղել Բարսեղ Ջուղայեցի անունով, եղել է վարդապետ։ Հակոբը եղել է գրող և հանդես է եկել Հակոբ Ջուղայեցի անունով։ Գործել է Նոր Ջուղայում։
Ծանոթագրություններ
Կատեգորիա:Հայ տղամարդ գրողներ Կատեգորիա:Հայ տաղասացներ Կատեգորիա:Հայ նկարիչներ
Մասուեն
Կոմունայի տարածքը կազմում է 12.13 կմ², բնակչությունը՝ 128 մարդ (2006) աճի միտումով։ 111 մարդ (2012), բնակչության խտությունը՝ 9.2 մարդ/կմ²։
Բնակչություն
Կոմունայի բնակչությունը 2011 թվականին կազմել է 118 մարդ, 2012 թվականին՝ 111 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 75 բնակիչներից 59-ը եղել են տնտեսապես ակտիվ, 16-ը՝ ոչ ակտիվ (ակտիվության գործակիցը կազմել է 78.7 %, 1999 թվականին եղել է 70.0 %: Աշխատունակ տարիքի 59 ակտիվ բնակիչներից աշխատում էին 55-ը (37 տղամարդ և 18 կին), 4 հաշվառված էին որպես գործազուրկ (3 տղամարդ և 1 կին)։ Աշխատունակ տարիքի 16 ոչ ակտիվ բնակիչներից 1-ը եղել են աշակերտներ կամ ուսանողներ, 8-ը՝ թոշակառուներ, իսկ 7-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 54 հարկատու տնային տնտեսություններ, որտեղ ապրում էր 106.0 մարդ։ Մեկ հարկատուին բաժին ընկնող շահույթը կազմել է 17 հազար 291 եվրո ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ծովափնյա Ալպեր գավառի բնակավայրեր
Այրոց
Այրոց կամ այրուցք, կերակրափողի երկարությամբ այրման զգացում , որն ավելի է արտահայտվում ստորին հատվածում։
Այրոցի առաջացում
Այրոցն առաջանում է ստամոքսի թթու պարունակությունը կերակրափող ընկնելիս։ Նշանակություն ունեն նաև վերջինիս լորձաթաղանթի բարձր զգայնությունը, ստամոքսի ֆունկցիայի խանգարումը և այլ գործոններ։ Առավել հաճախ այրոց նկատվում է ստամոքսահյութի բարձր թթվայնության, երբեմն այդ հյութում աղաթթվի պարունակության նվազման կամ նույնիսկ բացակայության դեպքում։
Այրոցն ուղեկցում է ստամոքսի տարբեր հիվանդությունների (խոցային հիվանդություն, ստամոքսաբորբ), նկատվում է նաև լեղապարկի բորբոքման, ստոծանու ճողվածքի և այլ դեպքերում։
Պատճառ
Պատճառը որկորի մեջ թթու ստամոքսահյութ ընկնելն է, ինչպես և որկորի լորձաթաղանթի գերզգայուն դառնալը։ Առաջանում է ստամոքսի, տասներկումատնյա աղիքի խոցերի, լեղապարկի բորբոքումների, երբեմն հղիության ժամանակ։
Բուժում
Բուժումը պետք է ուղղված լինի հիմնական հիվանդության վերացմանը։ Հիմնային միջոցների երկարատև, անկանոն օգտագործումը կարող է վնասակար լինել։ Դրանք հարկավոր է ընդունել բժշկի խորհրդով։ Սննդի օրաբաժնից պետք է հանել կծու և տապակած ուտելիքները։
Արտաքին հղումներ
Կատեգորիա:Ստամոքաաղիքային հիվանդությունների ախտանիշեր
Մուլեն Ռուժ (ֆիլմ, 1952)
«Մուլեն Ռուժ» (Moulin Rouge), երաժշտական ֆիլմ ռեժիսոր Ջոն Խյուստոնի սեփական սցենարով, հիմնված նույնանուն Պյերա Լա Մյուրա վեպի վրա (1950), նվիրված նկարիչ Անրի դը Տուլուզ-Լոտրեկի կենսագրությանը։ Ֆիլմը ստեղծվել է John Woolf and James Woolf of Romulus Films-ի կողմից և թողարկվել United Artists կինոստուդիայի կողմից։ Օպերատորը Օսվալդ Մորիսն է, կոմպոզիտորը՝ Ջորջ Օրիկը, նկարիչ-կարգավորողները և զգեստը պատրաստողները՝ Մարսել Վերտեն և Պոլ Շերիֆֆը, այս աշխատանքի համար «Օսկար» մրցանակի են արժանացել, ինչպես նաև մոդելավորող Էլզա Սկիապարելլին։ Ֆիլմում նկարահանվել է Խոսե Ֆերրերը (Տուլուզ-Լոտրեկը և նրա հայրը, կոմս Ալֆոնս դը Տուլուզ-Լոտրեկը), Ժա Ժա Գաբորը (Ժաննա Ավրիլ), Կատրին Կատը (Լա Գուլյու), ինչպես նաև Սյուզան Ֆլոնը, Էրիկ Պոլմանը, Կոլետ Մարշանը, Քրիստոֆեր Լին, Մայքլ Բելֆուր Փիթեր Քաշինգը, Թեոդոր Բիկելը և Մյուրիել Սմիթը։
Սյուժե
1890 թվական, Փարիզ։ Հավաքվածների երեկոն լցնում է Մուլեն Ռուժը, երիտասարդ նկարիչ Անրի դը Տուլուզ-Լորտեկը` նստած սեղանի առաջ կոնյակ է խմում, նկարելով պարեկների էսքիզները սփռոցներին։ Հիմնադրամի սեփականատերը Տուլուզ-Լոտրեկին առաջարկում է մեկ ամսվա անվճար ըմպելիք, եթե նա իր համար պաստառ նկարի։ Իր բնակարանի ճանապարհին՝ Մոնմարտրում, Տուլուզ-Լորտեկը հիշում է իր տգեղության պատճառ դարձած իրադարձությունները․ երջանիկ մանկությունը փլուզվում է, երբ նա ընկնում է աստիճաններից և կոտրում ոտքերը, որոնք հետագայում սխալ են աճում։ Դա շտկելու փորձերը անհաջող էին, քանի որ նրա ծնողները զարմիկներ էին, և դա գենետիկական բարդությունների է հանգեցնում։ Նրա ոտքերը դադարում են աճել և Լոտրեկին ցավ են պատճառում, իսկ նրա հայրը տեղեկացնում է կնոջը, որ նրանք էլ երեխաներ չեն ունենա, որպեսզի չկրկնվի այն, ինչ պատահեց իրենց որդու հետ։ Երիտասարդ տարիներին Լոտրեկը առաջարկություն է անում մի երիտասարդ կնոջ, ում նա սիրում էր, բայց նա մերժում է ու ասում, որ ոչ մի կին նրան չի սիրի, և Անրին լքում է հարազատ տունը հուսահատությունից և ուղևորվում Փարիզ, որպեսզի սկսի նոր կյանք այնտեղ, որպես նկարիչ։
Քահանայի կարդացած ծեսերից հետո կոմս Անրին արցունքոտ հայտարարում է, որ կլինի առաջինն, ում նկարները կցուցադրվեն Լուվրում իր կյանքի ընթացքում, և ներողություն է խնդրում։ Անրին պտտում է գլուխն ու տեսնում, որ իր Մուլեն Ռուժ նկարի հերոսները, նաև Ժաննա Ավրիլը, պարում են սենյակում՝ հրաժեշտ տալով իրեն։
Արտադրություն
Խոսե Ֆերերրը խաղացել է երկու դեր՝ Անրի դե Թուլուզ-Լոտրեկի և հայր նկարիչ, կոմս Ալֆոնս դե Թուլուզ-Լոտրեկի։ Նրա դերասանական գործը բարձր գնահատվեց։ Գլխավոր հերոսի վերածելու համար (նկարիչը ունեցել է ֆիզիկական թերություն․ կոտրվածքների արդյունք, դեռահաս տարիքում, նրա ոտքերը դադարել են աճել)։ Օգտագործվել են բարձրահարթակներ և խորություններ, նկարահանման հատուկ անկյուն, հատուկ դիմահարդարում և զգեստներ։ Ֆերերը օգտագործել էր ծնկների մի շարք հավաքածուներ, իսկ ոտքերը կապում էին ազդրին, ինչը նրան թույլ էր տալիս քայլել ծնկերի վրա՝ քայլքի ավելի հուսալի փոխանցման համար։
BAFTA (1954)
Ֆիլմն առաջադրվել է երեք կարգի.
Ոսկե գլոբուս (1953)
Ֆիլմը շահել է անվանակարգում.
Վենետիկի կինոփառատոն (1953)
Ֆիլմը առաջադրվել է երկու անվանակարգում․ մեկում հաղթել է
Արտաքին հղումներ
Կատեգորիա:Ջոն Հյուսթոնի ֆիլմեր Կատեգորիա:1952 ֆիլմեր Կատեգորիա:Անգլերեն ֆիլմեր Կատեգորիա:Փարիզում նկարահանված ֆիլմեր Կատեգորիա:Բրիտանական մելոդրամա ֆիլմեր Կատեգորիա:Բրիտանական կենսագրական ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական ֆիլմեր Կատեգորիա:United Artists ֆիլմեր
Ռազմավարական և ազգային հետազոտությունների հայկական կենտրոն
Ռազմավարական և ազգային հետազոտությունների հայկական կենտրոն, ՌԱՀՀԿ (The Armenian Center for National and International Studies, ACNIS), Հայաստանի Հանրապետությունում գործող վերլուծական-փորձագիտական հաստատություն։ Այժմ կենտրոնի տնօրենն է քաղաքագետ Մանվել Սարգսյանը ։
Ինչպես նշում են որոշ աղբյուրներ, «ՌԱՀՀԿ-ն տարիների ընթացքում ձեռք է բերել ազգային և միջազգային քաղաքականության հարցերի լայն շրջանակը փորձագիտական վերլուծության ենթարկող առաջնային աղբյուրի նշանակալի համբավ» ։
Նպատակներ
Կենտրոնը իրականացնում է բազմագիտակարգ, արհեստավարժ հետազոտություններ ու վերլուծություններ, ձգտում է բարձրացնել համազգային դիսկուրսի մակարդակը և ընդլայնել քաղաքականության կայացման գործընթացում քաղաքացիական ներգրավվածությունը՝ խթանելով առավել համապարփակ հանրային գիտելիքները ։
Պատմություն
Կենտրոնը հիմնադրել է 1994 թվականին ՀՀ առաջին արտգործնախարար Րաֆֆի Կ. Հովհաննիսյանը։ Ինչպես նշված է Կենտրոնի պաշտոնական կայքում, «Կենտրոնը հետխորհրդային տիրույթում հանդես է գալիս որպես երկրաքաղաքական ստեղծագործական մտածողություն ձևավորող և միջազգային միջավայրի համապարփակ ընկալմանը նպաստող ուժ» ։ Բացի այդ, համաձայն պաշտոնական տեղեկատվության, «վերջին շրջանում Կենտրոնն առաջնահերթ տեղ է հատկացնում տարածաշրջանային անվտանգության ու համագործակցության, քաղաքացիական կրթության, պետության և ազգի համար վճռորոշ՝ ներքին ու արտաքին քաղաքականությունների կիրառական հետազոտությանը» ։
Հայ հին և միջնադարյան գրականություն
Հայ հին և միջնադարյան գրականության պատմական զարգացումն ընդգրկում է 5-18-րդ դարերը և ներքուստ ենթարկվում է այսպիսի խմբավորման՝ 5-րդ դար, Ոսկեդար 6-9-րդ դարեր 10-12-րդ դարեր 13-18-րդ դարեր
Ամբողջությամբ տասնչորսդարյա գրականություն՝ լի հայ ժողովրդի պատմության բախտորոշ իրադարձություններով։
5-րդ դար
5-րդ դարում գրվեց հայոց պատմությունը, Մաշտոցի վարքը, ստեղծվեց հոգևոր բանաստեղծությունը, հայերեն թարգմանվեց «Աստվածաշունչ»-ը։
6-9-րդ դարեր
6-9-րդ դարերում ստեղծվեցին պատմագիտական նոր աշխատություններ, որոնց հեղինակներն էին Սեբեոսը, Հովհան Մամիկոնյանը,Մովսես Կաղանկատվացին, Ղևոնդը։ Ասպարեզ եկան բանաստեղծ Դավթակ Քերթողը, Կոմիտաս Աղցեցին, Ստեփանոս Սյունեցին և ուրիշներ։ Ձևավորվեց աշխարհիկ և հոգևոր բանաստեղծության ավանդույթը։ Այս շրջանի գրականությունը կոչվում է նաև մաքառումների գրականություն, որովհետև ստեղծվեց հայոց պետականության անկումից հետո։
Այս շրջանում հայ ժողովրդի հանճարն ստեղծեց «Սասնա ծռեր» դյուցազներգությունը, ինչը, պատմվելով սերնդեսերունդ, հասավ մինչև 19-րդ դար, գրի առնվեց և առանձին պատումներից ստեղծվեց «Սասունցի Դավիթ» համահավաք բնագիրը։
10-12-րդ դարեր
10-12-րդ դարերում շարունակվեց պատմագրությունը՝ Թովմա Արծրունի, Հովհաննես Դրասխանակերտցի, Ուխտանես, Ստեփանոս Տարոնեցի Ասողիկ, Արիստակես Լաստիվերցի, Մատթեոս Ուռհայեցի։ Այս շրջանում ապրեց և ստեղծագործեց մեծագույն հայ բանաստեղծ Գրիգոր Նարեկացին։ Նրա գործը շարունակեցին Գրիգոր Մագիստրոս Պահլավունին, Հովհաննես Սարկավագ Իմաստասեր և Կիլիկիայի հայոց թագավորության շրջանի այնպիսի նշանավոր դեմքեր, ինչպիսիք են Ներսես Շնորհալին, Գրիգոր Տղան, Ներսես Լամբրոնացին։
Գրականություն
Կատեգորիա:Հայ գրականություն
Ստոլբունկա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր
Ջերմային հասարակած
Ջերմային հասարակած, երկրի մակերևույթի վրա օդի բազմամյա ամենաբարձր միջին ջերմաստիճանի զուգահեռականը։ Ջերմային համարակած հաստատուն դիրք չունի, ձմռանը համընկնում է աշխարհագրական հասարակածի (օդի միջին ջերմաստիճանը մոտ 26 °C), ամռանը՝ 20-25° հս. լայնությունների հետ (օդի միջին ջերմաստիճանը մոտ 28 °C)։ Միջին տարեկան դիրքը գտնվում է հսհ լայնության մոտ 10°-ի սահմաններում։ Ջերմային համարակածի դիրքի տատանման պատճառը ամռանը Հյուսիսային կիսագնդի ցամաքների խիստ տաքանալն է։
Կատեգորիա:Աշխարհագրական եզրեր
Կիպարիսիա
Կիպարիսիա (Κυπαρισσία), փոքր քաղաք Հունաստանում։ Գտնվում է ծովի մակարդակից 53 մ բարձրության վրա, Հոնիական ծովի Կիպարիսիակոս ծովածոցի ափին, Պելոպոնեսի հարավարևմտյան նույնանույն լեռնաշղթայի ստորոտին, Աթենքից 199 կմ հարավ-արևմուտք, Կալամատայից 46 կմ հյուսիս-արևմուտք և Կապիտան Վասիլիս-Կոնստանդակոպուլոս օդանավակայանից 39 կմ հարավ-արևմուտք։ Տիրֆիլիա համայնքի՝ դիմայի վարչական կենտրոնն է՝ Պելեպոնես ծայրամասում՝ Մեսինի ծայրամասային միավորում։ Ըստ 2011 թվականի վիճակագրության՝ բնակչության թիվը 5131 մարդ է ։
Գտնվում է Պիրգոսից 63 կմ հարավ, Տրիպոլիսից 100 կմ հարավ-արևմուտք և Մետոնից 74 կմ հյուսիս։
Քաղաքով է անցնում Ազգային ճանապարհ 9-ը։
Քաղաքը բաժանվում է Պալիա Կիպարիսիայի և Պանո Կիպարիսիայի (, Հին կամ Վերին քաղաք), որտեղ պահպանվել են շատ պատմական շինություններ և որտեղից տեսարան է բացվում դեպի Հոնիական ծով, Կիպարիսիակոս ծովածոց և լողափի նոր քաղաք՝ լայն փողոցներով, նոր տներով և խանութներով շրջան ։ Քաղաքում Պատրաս-Կիպարիսիա գծի վրա (փակված 2011 թվականին) է գտնվում Կիպարիսիա երկաթուղային կայանը։
Կիպարիսիայի ավազե լողափում հանդիպում է Caretta caretta կրիան ։
Պատմություն
Մինչև 1825 թվականը կրել է Արկադիա անվանումը ։ 13-15-րդ դարերում եղել է նույնանուն բարոնության, որը Ախեյական իշխանության կազմում որպես ֆեոդ ստեղծել էր Գիլյոմ II դե Վիլլարդուենը, մայրաքաղաքը։
1912 թվականին ստեղծվել է Կիպարիսիա միությունը։
Ծանոթագրություններ
Կատեգորիա:Հունաստանի քաղաքներ
Քրիսի Թեյլոր
Քրիստեն Էրին Թեյլոր (Kristen Erin Taylor, ), ամերիկյան ֆոտոմոդել։
Կենսագրություն և կարիերա
Քրիստեն Էրին Թեյլորը ծնվել է Մայամիում, բայց ապրել Ֆլորիդայում։ Նա ունեցել է երկու ավագ քույր։
13 տարեկանում Միլանում Նիկիի հետ մասնակցում է «Fall Shows» ծրագրին։ Դրանից հետո նա բազմաթիվ աշխատանքի առաջարկներ է ստանում։
Նրա վերջին ֆոտոսեսիան եղել է Ocean Drive ամսագրում (լույս է տեսել հուլիս/օգոստոս 1995), որտեղ նա նկարահանվել է Նիկիի հետ ։
Մահ
1995 թվականի հուլիսի 2-ին քույրը գտնում է նրան, իրենց Ֆլորիդայի տան հատակին անգիտակից վիճակում ընկած։ Նիկին նրան հասցնում է «Memorial Hospital West» հիվանդանոց, որտեղ էլ առավոտյան ժամը 5:39 հայտարարում են, որ Քրիսին մահացել է ։ Նա ընդամենը 17 տարեկան էր։
Հայտնի է, որ Քրիսին ուներ շնչռական համակարգի խնդիրներ, նա կարողանում էր շնչել միայն ինգալյատորով ։
Մավան պատճառն ընդունված է անվանել Բրոնխային հեղձուկ՝ բարդացած սրտի հանկարծակի առիթմիայով։ Սակայն մինչև իր մահը, մոդելը չի ունեցել ոչ մի խնդիր կապված սրտի հետ։
Արտաքին հղումներ
Կատեգորիա:ԱՄՆ-ի ֆոտոմոդելներ Կատեգորիա:Ասթմայից մահացածներ Կատեգորիա:Մահացած երեխաներ Կատեգորիա:Ամերիկացի մոդելներ
Կրթությունը Կիպրոսում
Կրթական համակարգը բաժանված է 4 մասերի՝ նախադպրոցական կրթություն (3–6 տարեկան), տարրական կրթություն միջնակարգ կրթություն  և բարձրագույն կրթություն (18 տարեկանից բարձր) ։ 5-ից 15 տարեկան երեխաների համար առկա ուսուցումը պարտադիր է ։ Կրթությունը պետական պատվերի շրջանակներում, ներառյալ նաև բարձրագույն կրթությունը, ապահովվում է պետական հարկերի հաշվին։
Զուգահեռաբար գործում է նաև պաշտոնապես ճանաչված մասնավոր դպրոց, և ծնողները կարող են իրենց երեխաներին ապահովել պատշաճ կրթությամբ։ Մասնավոր դպրոցների և համալսարանների ուսման վճարները սովորաբար չեն ծածկվում պետության կողմից։ Բարձրագույն կրթությունը հիմնականում սկսվում է բակալավրիատի քառամյա մակարդակով։ Հետբուհական աստիճանները ներառում են մագիստրատուրա՝ ուսուցման կամ հետազոտության տեսքով, և ասպիրանտուրա (թեկնածուական աստիճան)՝ հետազոտական աստիճան, որը սովորաբար տևում է առնվազն 3 տարի։ Դիպլոմներ տալու թույլտվություն ունենալու համար համալսարանները պետք է պաշտոնապես արտոնագրված լինեն։
Տարրական կրթություն
Նախադպրոցական կրթությունը Կիպրոսում պարտադիր է բոլոր այն երեխաների համար, ում չորս տարեկան, ութ ամսականն ուսման տարվա մեկնարկի դրությամբ լրացել է, իսկ տարրական կրթությունը՝ այն երեխաների համար, ում հինգ տարեկան, ութ ամսականն է լրացել ուսման տարվա մեկնարկի դրությամբ։ Կիպրոսում տարրական կրթությունն ուղղված է երեխաների մոտ քննադատական և ստեղծագործ մտածելակերպի զարգացմանը։ Դրա հիմնական պարտականությունն է աշակերտներին ծանոթացնել իրենց քաղաքակրթությանը, սովորույթներին, հարգանք և սեր սերմանել իրենց ազգային ժառանգության նկատմամբ, իրազեկ լինել իրենց ազգային ինքնության, հունարեն լեզվի, կրոնի և պատմության վերաբերյալ ։
2014-2015 կրթական տարում տարրական կրթության վիճակագրությունը հետևյալն է՝ նախադպրոցական կրթական հաստատությունների քանակ՝ 351, աշակերտներ՝ 14 254, տարրական դպրոցներ՝ 334, աշակերտներ՝ 48 796 ։
Միջնակարգ կրթություն
Կիպրոսում միջնակարգ կրթությունը ներկայացված է երկու բաժինների միջոցով՝ հիմնական միջնակարգ կրթություն ու տեխնիկական և արհեստագործական միջնակարգ կրթություն։
Հիմնական միջնակարգ կրթություն
Կիպրոսում հիմնական միջնակարգ կրթությունն ապահովվում է 12-ից 18 տարեկան աշակերտների համար և իրականացվում է եռամյա երկու կրթաշրջաններով՝ ավագ դպրոց և լիցեյ։ Երկու կրթաշրջանները ներառում են ընդհատ մոդուլներով դասընթացներ (հունարեն, մաթեմատիկա և այլն), միջառարկայական դասընթացներ (բժշկական կրթություն, շրջակա միջավայր և այլն) և բազմաթիվ արտադպրոցական ծրագրեր (ակումբներ, ուղեևորություններ, այցելություններ և այլն)՝ ուսանողների համապարփակ ու հավասարակշռված անհատականության ձևավորման նպատակով։ Ուսուցումն անվճար է հասարակության բոլոր դասերի համար և պարտադիր մինչև 15 տարին լրանալը ։
Հիմնական միջնակարգ կրթությունն ունի բազմազան նպատակներ։ Դրա հիմնական իրավասությունների մեջ են մտնում՝ պետական դպրոցների աշխատանքի մշտադիտարկում և գնահատում, մասնավոր դպրոցների աշխատանքի, պետական կրթական հաստատությունների, խորհրդատվական ծառայության և ուղղորդված ուսուցման, դպրոցների կանոնակարգման, ուսուցիչների տեսչության, անձնակազմի որոշման մշտադիտարկում, ուսանողների և չափահաս անձանց համար վերապատրաստման հնարավորությունների ստեղծում, կրթության վերաբերյալ տեղեկատվության հասանելիության ապահովում ։
Տեխնիկական և արհեստագործական միջնակարգ կրթություն
Տեխնիկական և արհեստագործական միջնակարգ կրթության ներկայիս համակարգը հիմնված է մի մոտեցման վրա, որի նպատակն է պատրաստել դպրոցն ավարտողներին այնպես, որ նրանք պատշաճ կերպով պատրաստ լինեն նոր իրավիճակներին և հնարավորություններին։ Երբ աշակերտներն ավարտում են իրենց ուսումը, նրանք արդեն պատրաստի կադրեր են աշխատանքի շուկայի համար և մրցակցային հավասար դիրքերում են գտնվում եվրոպական այլ երկրների համապատասխան մասնագետների հետ։
Կրթական նոր մոտեցումը բազմակողմ է։ Ուսման ծրագրի հիմնական նշանակետերն են.
Բարձրագույն կրթություն
Ներկայումս Կիպրոսի կրթության և մշակույթի նախարարության կողմից դիպլոմներ տալու արտոնագիր ունեն 3 պետական և 5 մասնավոր համալսարաններ։
Արտաքին հղումներ
Կատեգորիա:Կրթությունը Կիպրոսում
Մովսես Խորենացի
Մովսես Խորենացի (410, Խորեան, Հաբանդ, Սյունիք, Մեծ Հայք - 490, Հայկական մարզպանություն, Սասանյան Պարսկաստան), Ոսկեդարի մտավոր ու քաղաքական գործիչ, պատմահայր, թարգմանիչ, վարդապետ, ճգնավոր։ Պատմահայր՝ Մովսես Խորենացու կողմից ձեռագրված «Հայոց Պատմություն» մագաղաթյա ձեռագիր մատյաններն ազգային ինքնաճանաչման, հավաստի վավերագրված փաստաթղթեր են բոլոր դարաշրջանների սերունդների համար։ Մեծարվել է՝ Պատմահայր, Քերթողահայր, Մեծն Մովսես, Տիեզերահռչակ, Սուրբ Մովսես Խորենացի պատվո անուններով։
Ծննդյան տարեթիվ
Խորենացու մասին կենսագրական տեղեկությունները քիչ են։ Դրանց մեծ մասը հաղորդում է ինքը՝ հեղինակը, իր «Հայոց պատմության» մեջ պատահական կերպով։ Սեն Մարտենից մինչև Էմինը և Ստեփանեն` հիմնվելով Սամվել Անեցու ժամանակագրության վրա, ենթադրել են, որ Մովսես Խորենացին պետք է ծնված լինի 370 թվականին և մահացած` 490 թվականին, այսինքն 120 տարեկան հասակում։ Անհավանական է 370 թվականը, մանավանդ 120 տարվա հասակը։ Պատմահայրը գրում է, որ 432-437 թվականների ընթացքում Մովսես Խորենացուն ուրիշ ընկերների հետ Ալեքսանդրիա են ուղարկում Սահակ Պարթևն ու Մեսրոպ Մաշտոցը։ Ալեքսանդրիա էին ուղարկվում բարձրագույն կրթություն ստանալու համար։ Այսինքն, եթե Խորենացին ծնված լիներ 370 թվականին, այդ ժամանակ կլիներ 62-66 տարեկան։ Իրականում բարձրագույն կրթություն ստանալու չեն գնում ալևորված մորուքով, այլ գնում են ավելի երիտասարդ տարիքում։ Օտարության մեջ, հեռավոր ու դժվար ճանապարհորդություն կատարելու և ինքն իրեն կառավարել իմանալու համար պետք էր բավական չափահաս ու փորձառու լինել, մտքի թարմություն, սուր հիշողություն և ուսանելու բուռն փափագ ունենալ։ Մարդու այդպիսի հասակը համարում են 22-23 տարեկանը։ Եթե Խորենացին 432-434 թվականներին արտասահման ուղարկվելիս 22-23 տարեկան լիներ, ապա պետք է ծնված լիներ մոտավոր 410 թվականին ։
Ծննդավայր
Պատմահայրը երբեմն կոչվում է Տարոնացի, բայց եթե Խորենացին Տարոն գավառի Խորնի կամ Խորոն անունով գյուղից լիներ, ապա պետք է կոչվեր Խորնեցի կամ Խորոնացի։ Սակայն ավելի հավանական է, որ Խորենացին ծնվել է Սյունիքի Հաբանդ գավառի Խորեա անունով փոքր գյուղում, որը 13-րդ դարի վերջում հիշում է Ստեփանոս Օրբելյանը։ 5-րդ դարում Օրբելյանի հիշատակած Խորեա ձևը ավելի լիակատար ձևով էր հնչում` Խորեան։ Մի քանի կողմնակի փաստեր ուժ են տալիս այս ենթադրությանը, ինչպես Խորենացու լավ ծանոթ լինելը Սյունիքին, Սյունյաց նահապետ Սիսակին մեծ գովեստներով հիշելը, հակակրությունը դեպի Մամիկոնյանները, որոնք Սյունյաց հակառակորդներն էին 5-րդ դարի երկրորդ կեսում, լավ ծանոթ լինելը Երասխի հոսանքին, Երասխի ափերին մոտ եղած շեներին և այլն ։
Կրթություն
Ըստ Կորյունի վկայության՝ Մովսես Խորենացին մանկության տարիներին սկզբնական կրթությունը ստացել է իր ծննդավայր Սյունիքում՝ Մեսրոպ Մաշտոցի այնտեղ հիմնած դպրոցում։ Ենթադրվում է, որ 15-16 տարեկան հասակում, այսինքն մոտ 427 թվականին, նա ուղարկվում է Վաղարշապատ։ Վաղարշապատի դպրոցում նա եղել է Մեսրոպ Մաշտոցի և Սահակ Պարթևի կրտսեր աշակերտներից։ Այստեղ նա ուսանում է 5-6 տարի՝ բացի հայերենից սովորելով նաև հունարեն և ասորերեն։ 431 թվականից հետո՝ հավանաբար 434-435 թվականների ընթացքում, ուսուցիչները նրան այլ աշակերտների հետ ուղարկել են Եգիպտոսի Ալեքսանդրիա քաղաք՝ «իսկական ճեմարանում կատարելագործվելու»։ Ալեքսանդրիայում նա սովորել է օտար լեզուներ, հատկապես հունարեն, յուրացրել է փիլիսոփայություն, քերթողական արվեստ, երաժշտություն, ճարտասանություն, աստվածաբանություն, պատմություն։ Այստեղ մոտ 5-6 տարի ուսանելուց հետո Խորենացին և իր ընկերները բռնում են վերադարձի ուղին և ճանապարհվում դեպի Հունաստան։ Սակայն ծովային սաստիկ քամիները նրանց նավը քշում են դեպի Իտալիայի ափերը։ Օգտվելով առիթից՝ հայ երիտասարդներն այցելում են Հռոմի սրբավայրերը, այնուհետև մեկնում են Աթենք։ Ձմեռն այնտեղ անցկացնելուց հետո գարնանը գալիս են Հայաստան։ Նրանք տեղ են հասնում Սահակ Պարթևի և Մեսրոպ Մաշտոցի մահվանից, այսինքն` 440 թվականի փետրվարից հետո։ Այս առիթով Խորենացին անկեղծ ու խոր հուզմունքով է արտահայտում իր ապրումները. «Նույնիսկ չհասա տեսնելու նրանց աչքերի փակվելը, լսելու նրանց վերջին խոսքն ու օրհնությունը»։ Չնայած իր նկատմամբ եղած հալածանքին և անտարբերությանը՝ Խորենացին եռանդուն կերպով զբաղվում է գրական աշխատանքով. կատարում է թարգմանություններ, գրում ինքնուրույն երգեր։ Զրույց է պահպանվել, թե ծերության տարիներին Պատմահայրը գնահատվել և արժանացել է մեծարանքի, ստացել է եպիսկոպոսական աստիճան։ Նա ապրում է զրկանքներով լի կյանք՝ վախճանվելով, ենթադրաբար, 490-ական թվականների սկզբին հիվանդության ու աղքատության մեջ ։
Շուրջ 3 հազար ուսումնասիրություն է հրատարակվել Խորենացու մասին։ ՀՀ «Մովսես Խորենացի» պետական մեդալ է սահմանվել 1993 թվականին։ Մովսես Խորենացու անունով Երևանում և ՀՀ այլ քաղաքներում կանգնեցվել են նրա հուշարձանները, կոչվել են փողոցներ, բուհ և այլն ։
Մեկենաս Սահակ Բագրատունի
Սահակ Բագրատունին լինելով ժամանակի ականավոր ռազմաքաղաքական գործիչը Մովսես Խորենացուն հանձնարարում է գրել հայոց պատմությունը, իսկ Խորենացու դպրոցական ընկերը` Գյուտ կաթողիկոսը նրան շնորհում է եպիսկոպոսի աստիճան և նշանակում Բագրևանդի թեմի առաջնորդ։ Չնայած Խորենացու կյանքի վերջին տարիներին կատարվեցին այդ վերափոխումները, բայց պատմիչը դրանից շատ էր ոգևորվել և եռանդուն կերպով ձեռնամուխ է լինում հանձնարարված աշխատանքները կատարելուն։ Ստանալով Սահակ Բագրատունու հանձնարարությունը, Խորենացին զուգահեռներ է անցկացնում Հունաստանի և Հայաստանի միջև։ Քննադատում է հայ միապետներին ու իշխանավորներին որպես անբան, վայրենի, թուլամիտ տղամարդիկ, որոնք գրեթե ոչինչ չեն արել գիտնականների գործունեությանը նպաստելու և գիտության զարգացման համար ու միաժամանակ գովում է հույն թագավորներին ու իշխաններին արվեստի, գիտության ու պատմության նկատմամբ նրանց ցուցաբերած հովանավորության և սիրո համար։ Դրա հետ միասին, պատմիչը ջերմ հայրենասիրական զգացմունքներով շատ բարձր է գնահատում հայ ժողովրդի պատմությունն ու մշակույթը ։
«Հայոց պատմություն»
Առաջին հայ պատմիչը Մովսես Խորենացին է, որ փորձում է գրել Հայաստանի ամբողջական պատմությունը հնագույն ժամանակներից մինչև իր օրերը։ Անհաղթահարելի դժվարությունների հետ է կապված նման մի աշխատանք հաջողությամբ գլուխ բերելը։ Միջնադարյան ձեռագրերը Մովսես Խորենացուն են վերագրում ինքնուրույն և թարգմանական մի շարք երկեր՝ ճառեր, թղթեր, ներբողյաններ, հոգևոր երգեր՝ շարականներ, քերականական, փիլիսոփայական աշխատանքներ, թարգմանություններ։ Բայց նրա մատենագրական վաստակի թագ ու պսակը «Պատմություն Հայոց» երկն է։ Խորենացու «Հայոց պատմությունը» բաղկացած է երեք մասից, որոնք հեղինակը կոչել է գրքեր։
Առաջին գիրքը կազմված է 32 գլխից,որտեղ հայ ժողովրդի կազմավորումից է սկսում Հայաստանի բուն պատմությունը` այն կապելով Հայկի և Արամի հետ։ Առաջին հայ թագավորը, ըստ Խորենացու եղել է Պարույր Սկայորդին։ Հայերի ու հարևան ժողովուրդների ռազմաքաղաքական փոխհարաբերություններին հեղինակն անդրադարձել է առանձին գլուխներով։ Երվանդունիների դինաստիայի մասին ևս արժեքավոր տեղեկություններ է հաղորդում։
Երկրորդ գիրքը, որը կազմված է 92 գլխից ընդգրկում է Հայաստանում Արշակունիների թագավորության շրջանի պատմությունը՝ մինչև Տրդատ Մեծի գահակալությունը, երկրում քրիստոնեությունը որպես պետական կրոն ճանաչվելը։
«Մեր հայրենիքի պատմության ավարտը» խորագրով վերջին գիրքը կազմված է 68 գլխից և արտացոլում է Տրդատ արքայի մահից հետո Հայաստանի քաղաքական կյանքում աստիճանաբար տեղի ունեցած անկումը՝ մինչև ազգային պետականության կորուստը, ինչպես նաև հայ գրերի գյուտը, Սահակի (439 թ) ու Մեսրոպի (440 թ) վախճանը։
Այս գրքերից յուրաքանչյուրն իր հերթին բաժանվում է մանր գլուխների, որոնք ունեն իրենց վերնագրերը։ «Պատմությունն», այն տեսքով, ինչպես մեզ է հասել, ավարտվում է հայտնի «Ողբ»-ով։ Սակայն Ժ դարի պատմիչ Թովմա Արծրունին վկայում է, որ Խորենացին իր «Պատմության» շարադրանքը հասցրել է մինչև Հռոմեական (Բյուզանդական) Զենոն կայսեր ժամանակը (474-475 թվականներ, ապա՝ 475-491 թվականներ), այսինքն երկն ունեցել է նաև չորրորդ մաս։ Սակայն բացեիբաց Չորրորդ գրքի գոյությունը պետք է մերժել, քանի որ ուրիշ ոչ մի հեղինակ այն չի հիշատակում, ոչ մի հեղինակ նրանից ոչ մի քաղվածք չի անում ։ «Պատմությունն առանց ժամանակագրության հավաստի չէ» առաջնորդվելով իր հայտնի կարգախոսով՝ հայ պատմագրության մեջ Խորենացին ներմուծել է համաժամանակյա ժամանակագրության գաղափարը, «Հայոց պատմության» 2-րդ և 3-րդ գրքերն օժտել է ժամանակագրության կուռ ցանկով, որը Հայոց կաթողիկոսների ու արքաների գահակալության տարիների հետ մեկտեղ ընդգրկում է նաև հարևանՀռոմի և Պարսկաստանի իշխողների գահակալության տարիները։  Հայ հասարակության համար «Հայոց պատմությունը» ոչ միայն դասագիրք է ծառայել  հետագա սերունդների համար և կրթել նրանց հայրենասիրական ու քաղաքացիականության ոգով, այլև օրինակ և նմուշ է եղել բոլոր միջնադարյան հայ պատմիչների համար, որոնք, իրենց երկերը շարադրելիս, հիմք են ընդունել հին շրջանի համար Խորենացու աշխատությունը, իսկ իրենցը ավելացնելիս՝ մեծապես առաջնորդվել նրա սկզբունքներով։
Աստվածաբանական աշխատություններ
Հայ աստվածաբանական մտքի զարգացմանը նպաստել են Խորենացու աստվածաբանական աշխատությունները։ Նշանակալի է «Պատմութիւն Սրբուհւոյն Աստուածածնի և պատկերի նորա» երկասիրությունը, որը իրենից ներկայացնում է Մովսես Խորենացուն հղված Վասպուրականի մեծ իշխան Սահակ Արծրունու նամակի պատասխան՝ «Պատասխանի թղթոյն Սահակայ» վերտառությամբ։ Հեղինակը մանրամասն անդրադառնում է Մարիամ Աստվածածնի ազգաբանությանը, մեկնաբանում նրա կենսագրության առանձին դրվագներ, շարադրում նրա պատկերի պատմությունը, ներբողում Աստվածամորը։ Արժեքավոր է նաև «Պատմութիւն Սրբոց Հռիփսիմեանց» վարքագրական երկասիրությունը, որտեղ առկա են Ագաթանգեղոսի մոտ բացակայող՝ Հայաստանում քրիստոնեության տարածման առանձին մանրամասներ։ Այս աշխատությունը սերտորեն աղերսվում է «Ներբող ի Սուրբն Հռիփսիմէ» քնարերգական ստեղծագործությանը, որը 5-րդ դարի հայ եկեղեցական գրականության ամենանշանակալի երկերից է։ Ճանաչողական մեծ արժեք ունի «Յաղագս Վարդավառին խորհրդոյ» ներբողը (բանասիրության մեջ ավանդաբար անվանվել է «Ճառ»)։ Այստեղ հեղինակը փառաբանում է Հիսուս Քրիստոսի այլակերպությունը, ծնունդը և հրաշագործությունները։ Պատմագրի անունով մեզ են հասել փիլիսոփայական-դավանաբանակն մի քանի երկասիրություններ՝ «Հարցմունք Հոբնաղի և պատասխանիք Մովսէսի Հայոց Քերթողի և Դավիթ Անյաղթ փիլիսոփայի», «Վիճումնական հարցաբանութիւն Մելիտոսի յունաց փիլիսոփային ընդ Աթէնականն Մովսէս փիլիսոփային Հայոց տրամաբանական ոճիւ», «Սրբոյն Թէովդորոսի ծննդեանն և սննդեանն եւ վարուց նորա», «Թուղթք» և այլն, որոնց հեղինակային պատկանելությունը դեռևս պարզված չէ ։
Թարգմանություններ
Մովսես Խորենացու՝ հունարենից կատարված թարգմանություններից արժեքավոր է Կեղծ Կալիսթենեսին վերագրվող «Պատմութիւն վարուց Աղեքսանդրին» երկը։ Այդ թարգմանությամբ է պայմանավորված հայ միջնադարյան քնարերգության յուրահատուկ տեսակներից մեկի՝ կաֆաների ժանրային ձևավորումը, ինչպես և մանրանկարչության մեջ աշխարհիկ թեմատիկայի սկզբնավորումը։ Մովսես Խորենացին թարգմանել է նաև Գրիգոր Նազիանզացու «Ճառերի» զգալի մասը ։
«Ողբ»
Մովսես Խորենացու հայրենասիրության և ստեղծագործական մտքի փայլուն արտահայտություններից է «Ողբը», որը զետեղված է «Պատմություն Հայոց» երկի վերջում՝ որպես եզրափակիչ գլուխ:Սա մեզ հասած գրական ողբի հնագույն նմուշն է, որով սկզբնավորվում է միջնադարում լայն կիրառություն գտած ողբերգությունը։ Խորենացին այստեղ տալիս է Հայաստանի պետականության վերացման հետևանքով հայ իրականության մեջ ծայր  առած քաղաքական անկման, ազգային և հասարակական կյանքի բոլոր բնագավառներում առաջ եկած բարոյալքության խտացված պատկերը։ Առաջին իսկ պարբերությունը, որով շարադրանքն ստանում է պատկերավոր բնույթ և հուզումնալից ուղղվածություն, արդեն կանխորոշում է հորինվածքի մեջ հետագայում շոշափվող խնդիրների շրջանակը. «Ողբում եմ քեզ, Հայոց աշխա՛րհ, ողբում եմ քեզ, բոլոր հյուսիսային ազգերի մեջ վեհագու՛յնդ, որովհետև վերացան թագավորդ ու քահանադ, խորհրդականդ և ուսուցանողդ.վրդովվեց խաղաղությունը, արմատացավ անկարգությունը, խախտվեց ուղղափառությունը, տգիտությամբ հաստատվեց չարափառությունը»:Մովսես Խորենացին դառն կսկիծով է պատկերում իր երկրի թշվառ վիճակը:Հայրենի գահից անարգաբար վտարված է թագավորը։ Սահակ Պարթևի և Մեսրոպ Մաշտոցի մահվամբ եկեղեցին զրկվել է իր «քաջ հովվից և հովվակցից», մատնվել անտերության։ Չկա ազգին առաջնորդելու ընդունակ գործիչ,երկիրն ընկած է չար ու դաժան թշնամիների ձեռքը. «…Մեզ տիրել են խստասիրտ ու չար թագավորներ,որոնք ծանր ու դժվարակիր բեռներ են բարձում,անտանելի հրամաններ տալիս:… Տները թալանվում են,ունեցվածքները՝հափշտակվում,առաջնորդները շղթայվում են,նշանավոր մարդիկ՝բանտարկվում,դեպի օտարություն են աքսորվում ազնվականները,անթիվ նեղություններ են կրում ռամիկները»։ Հայրենիքին հասած աղետները հեղինակը շաղկապում է իր անձնական ճակատագրին,որ շարադրանքին հաղորդում է ընդգծված քնարականություն. «Այսպիսի վշտից շունչս դեմ է առնում կոկորդիս, մեր հոր կարոտից մաշվում եմ։ Ու՞ր է այն զվարթ շրթունքների ժպիտը լավ աշակերտներին հանդիպելիս…»: Սրանք չարակամ որակումներ չեն, այլ երկրի հարազատ զավակի ցավատանջ հոգուց պոկված ծանր, բայց անկեղծ հառաչանքներ, որ երկար տարիներ կուտակվել են նրա կրծքի տակ՝ հայրենիքի կործանման տխուր գիտակցությունից ։
Հիմներգական ժառանգություն
Մովսես Խորենացու ներդրումը երաժշտական միջնադարագիտության մեջ արժեքավորվում է երկու հիմնական ասպեկտներով` Խորենացուն են վերագրվում շուրջ 100 հոգևոր երգեր։ Հիմներգությունը (շարականագրությունը) Մովսես Խորենացու թողած ժառանգության մեջ երևելի տեղ է գրավում։ Խորենացու գրչին են պատկանում Աստվածահայտնության, Ծննդյան, Հարության, Տյառնընդառաջի և մյուս տոներին նվիրված բազմաթիվ շարականներ, որոնք մինչև մեր օրերը հասել են Շարակնոցի կազմում։ Առավել հայտնի են «Ծագումն հրաշալի», «Խորհուրդ մեծ և սքանչելի»,  «Ուրախացիր, սրբուհի» երգերը ։
Խորենացու մասին
Խորենացու ասույթներից շատերը դարձել են թևավոր խոսքեր.
Արտաքին հղումներ
Կատեգորիա:Հայ պատմիչներ Կատեգորիա:Հայ մատենագիրներ Կատեգորիա:Հայ գրականության ոսկեդար Կատեգորիա:490-ականների մահեր Կատեգորիա:Հայ բանաստեղծներ Կատեգորիա:Գիտնականներ այբբենական կարգով Կատեգորիա:Հայ փիլիսոփաներ Կատեգորիա:Հայ բանասերներ Կատեգորիա:Հայ Առաքելական Եկեղեցու սրբեր Կատեգորիա:Հայ թարգմանիչներ Կատեգորիա:Հայ աստվածաբաններ Կատեգորիա:Հայ պատմաբաններ Կատեգորիա:Աստվածաշնչի թարգմանիչներ Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Վարդան Խաչատրյան (ֆուտբոլիստ)
Վարդան Բարեղամի Խաչատրյան (հոկտեմբերի 29, 1968, Երևան, ՀԽՍՀ, ԽՍՀՄ)՝ նախկին խորհրդային և հայ ֆուտբոլիստ, պաշտպան։ Հանդես է եկել հայկական, ռուսական և ուկրաինական ակումբներում։
Ակումբային
Կարիերան սկսել է Երևանի Արարատի կազմում, որտեղ անկացրել է իր կարիերայի մեծ մասը։ Արարատի կազմում 6 տարի անցկացնելուց հետո տեղափոխվել է Մոսկվայի Տորպեդո։ Տեղափոխությունը Տորպեդո անհաջող ստացվեց Վարդան Խաչատրյանի համար և նա որոշեց լքել ակումբը՝ տեղափոխվելով Զապորոժյեի Մետալուրգ։ Ուկրաինայում Վարդանը անկացրեց երկու մրցաշրջան։ 1995 թվականին հայրենիք վերադառնալու ժամանակն էր․ Վարդանը հայտնվեց Երևանի Կիլիկիաում, որտեղ անցկացրեց 38 հանդիպում՝ դառնալով 9 գոլի հեղինակ։ 1997/98 թվականների մրցաշրջանում տեղափոխվեց աշխաբադյան Կոպետդագ, որտեղ անցկացրեց գրեթե մեկ տարի ։
Հավաքական
Վարդանը այն ֆուտբոլիստներից մեկն էր, ում բախտ վիճակվեց մասնակցել 1992 թվականի հոկտեմբերի 14-ին մասնակել Հայաստանի հավաքականի առաջին պատմական հանդիպմանը։ Այդ ընկերական խաղում Հայաստանի մրցակիցն էր Մոլդովայի ընտրանին։ Հանդիպումն ավարտվեց 0։0 հաշվով։ Հավաքականի կազմում անցկացրել է 30 հանդիպում և դարձել մեկ գոլի հեղինակ՝ Վրաստանի հավաքականի դեմ խաղում։
Տիտղոսներ
Հայաստանի գավաթի եզրափակչի մասնակից - 1996/97, 1998 Հայաստանի սուպերգավաթի եզրափակչի մասնակից - 1996
Անձնական կյանք
Ամուսնացած է, ունի երկու տղա, որոնք ընտրել են հոր անցած ճանապարհը։ Մեծ տղան՝ Կարեն Խաչատրյանը, հանդես է գալիս կիսապաշտպանությունում, փոքրը՝ Արտակ Խաչատրյանը, հանդես է գալիս պաշտպանությունում։
Արտաքին հղումներ
Կատեգորիա:Հայ ֆուտբոլիստներ Կատեգորիա:Խորհրդային ֆուտբոլիստներ Կատեգորիա:Ֆուտբոլի պաշտպաններ Կատեգորիա:Արարատի ֆուտբոլիստներ Կատեգորիա:Ռուբինի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Օխլովի Յար
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Աչքը (ֆիլմ, 2008)
«Աչքը » (The Eye), միստիկական թրիլլեր սարսափի և դրամայի տարրերով։ Ռեժիսորներն են Դեվիդ Մորոն և Քսավյեր Պալյուն։ Համարվում է հոնկոնգյան համանուն ֆիլմի ռեմեյքը։ Պրեմիերան կայացել է 2008 թվականի հունվարի 31-ին, իսկ ՌԴ-ում 2008 թվականի փետրվարի 21-ին։
Սյուժե
Գլխավոր հերոսուհի Սիդնին մանկության տարիներին կուրանում է և հարմարվում է կյանքին՝ լրիվ մթության պայմաններում։ Բայց հասնում է այն պահը, երբ ժամանակակից բժշկությունը նրա աչքի եղջերաթաղանթի մեջ դնում են անհայտ դոնորի աչքը։ Սակայն եղջերաթաղանթի փոխպատվաստումից հետո Սիդնին տեսնում է տարօրինակ բաներ. կամ այնպիսի բաներ, որոնք եղել են անցյալում, կամ լինելու են ապագայում։ Այդժամ նա որոշում է ճշտել, թե ով է եղել նրա աչքի եղջերաթաղանթի դոները։ Արդյունքում պարզում է, որ դոնորը Աննա անունով աղջիկ է, որն ապրել է Մեքսիկայում, որտեղ նրան կախարդ են անվանել...
Շահույթ
Սկզբնական ազատ օրերին ֆիլմը հավաքեց 12,425,776 $ (երկրորդ տեղը)։ Վարձույթում 2008 թվականի փետրվարի 1-ից 10-ը միաժամանակ ցուցադրվել է 2,470 կինոթատրոններում։ Այդժամ այն ամբողջ աշխարհում հավաքեց շուրջ 56,964,642 $ (85-րդ տեղը տարվա կտրվածքով), որից 31,418,697 $ ԱՄՆ-ում (94-րդ տեղը աշխարհում) և 25,545,945 $ այլ վայրերում։ ԱՊՀ երկրներում ֆիլմը ցուցադրվել է փետրվարի 21-ից մինչև նույն թվականի ապրիլի 20-ը և հավաքել է 1,724,758 $։
Սաունթրեք
Ֆիլմի սաունթրեքը ստեղծել է Մարկո Բելտրամին։ Այն բաղկացած է հետևյալ ստեղծագործություններից.
Արտաքին հղումներ
Կատեգորիա:2008 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Անգլերեն ֆիլմեր Կատեգորիա:Սարսափ ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Ռիմեյք ֆիլմեր Կատեգորիա:Ֆիլմեր ուրվականների մասին Կատեգորիա:Ամերիկյան քրեական ֆիլմեր Կատեգորիա:Կանադական ֆանտաստիկ ֆիլմեր Կատեգորիա:Կանադական սարսափ ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Ամերիկյան սարսափ թրիլեր ֆիլմեր
Էբբի Աբադի
Էբբի Աբադի (Abby Abadi), իսկական անունը՝ Արբայյա Աբդուլ Մանոն Arbaiyah Abdul Manan , <մալայզիացի դերասանուհի, երգչուհի, լրագրող և հեռուստահաղորդավարուհի։
Կենսագրություն և կարիերա
Արբայյա Աբդուլ Մանոնը ծնվել է 1977 թվականի դեկտեմբերի 1-ին Կուալա Լումպուրում (Մալայզիա)։
Էբբի մալայզիացի դերասանուհի է, որը նկարահանվել է «Սպեցնազ» դրամատիկական ֆիլմում։ 2000, 2001, 2002 և 2003 թվականներին պարգևատրվել է «Anugerah Bintang Popular Award» մրցանակով՝ որպես ամենահայտնի հեռուսատեսային դերասանուհի ։
Էբբի Աբադին «Elite» կանանց խմբի մասնակից է, որը լքել է 1998 թվականին ։ Միացել է «Roda Impian» շոուի երկրորդ սեզոնին՝ ժամանակ որպես հաղորդավարուհի։ Ավելի ուշ լքել է շոուն։
Անձնական կյանք
2002 թ.-ից 2008 թվականներին Էբբին ամուսնացած էր դերասան Նորման Հաքիմի հետ (ծնվ. 1976 թ.)։ Նախկին ամուսիններն ունեն երեք երեխա. որդին ՝ Մոհամեդ Դենիշ Հաքիմը, Մարիսսա Դանյա Հաքիմը և Մարիա Դանիշա Հաքիմը ։
Նորման Հաքիմից բաժանվելուց չորս տարի անց Էբբին ամուսնացել է Մուհամադ Նուր Ֆարհան Չե Բեյքերի հետ։ Ամուսինը կնոջից երիտասարդ էր 12 տարով։ Նրանց ամուսնությունը տևեց մեկ տարի։ Զույգը բաժանվել է 2014 թվականի մայիսի 9-ին ։
Ծանոթագրություններ
Կատեգորիա:Մալայզիացի դերասանուհիներ Կատեգորիա:Մալայզիացի լրագրողներ Կատեգորիա:Մալայզիացի հեռուստահաղորդավարուհիներ Կատեգորիա:Մալայզիացի երգչուհիներ Կատեգորիա:Դերասանուհիներ այբբենական կարգով
Մարկոս Ակունյա
Մարկոս Ակունյա (Marcos Acuña, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Սպորտինգ Լիսաբոնի և Արգենտինայի ազգային հավաքականի կազմում։ Խաղում է ձախ վինգերի դիրքում ։
Ֆերո Կարիլ Օեստե
Ակունյան Ֆերո Կարիլ Օեստեի ակադեմիայի սան Է ։ Իր պրոֆեսիոնալ դեբյուտը նշել է 2011 թվականի ապրիլի 16-ին՝ Կ․Ա․Ի-ի դեմ խաղում ։ Իր առաջին գոլը խփեց 2011 թվականի հոկտեմբերի 9-ին՝ Ալդոսիվիի դեմ խաղում ։ 2013-14 մրցաշրջանում արգենտինացին առանձնացավ իր գոլային փոխանցումներ տալու կարողությամբ՝ դառնալով 12 փոխանցման հեղինակ և գրավելով ավելի խոշոր ակումբների ուշադրությունը։ Ֆերո Կարիլ Օեստեի կազմում Ակունյան անցկացրեց 117 հանդիպում՝ դառնալով 5 գոլի և 23 գոլային փոխանցման հեղինակ։
Ռասինգ Ավելյանեդա
2014 թվականի հուլիսի 18-ին Ակունյան տեղափոխվեց Ռասինգ Ավելյանեդա։ Իր դեբյուտը ակումբի կազմում նշեց հուլիսի 27-ին՝ Սան Մարտին Սան Խուանի դեմ խաղում ՝ այս խաղում դառնալով գոլի հեղինակ և օգնելով իր թիմին հաղթել 1-0 հաշվով։ 2014 թվականին Ռասինգը Ակունյայի հետ 13 տարվա մեջ առաջին անգամ հաղթեց Արգենտինայի առաջնությունը։ Լիբերտադորեսի գավաթում իր առաջին հանդիպումը անցկացրեց 2015 թվականի փետրվարի 18-ին՝ Դեպորտիվո Տաչիրայի դեմ խաղում ։ Ռասինգի կազմում անցկացրած 3 մրցաշրջաններում Ակունյան անցկացրեց 109 հանդիպում՝ դառնալով 20 գոլի և 24 գոլային փոխանցման հեղինակ։
Սպորտինգ Լիսաբոն
2017 թվականի հունիսի 12-ին Ակունյան 4 տարվա պայմանագիր կնքեց Սպորտինգ Լիսաբոնի հետ ։ Իր դեբյուտը Պորտուգալիայի առաջնությունում նշեց օգոստոսի 6-ին՝ Ավեշի դեմ խաղում ։ Իր առաջին գոլը ակումբի կազմում խփեց օգոստոսի 23-ին՝ Չեմպիոնների Լիգայի որակավորման փլեյ օֆֆ փուլի Ստյաուա Բուխարեստի դեմ խաղում ։ Իր առաջին հանդիպումը Չեմպիոնների Լիգայում Ակունյան անցկացրեց սեպտեմբերի 12-ին՝ Օլիմպիակոսի դեմ խաղում ։ Հոկտեմբերի 22-ին՝ Շավիշի դեմ խաղում Ակունյան դարձավ դուբլի հեղինակ՝ օգնելով իր թիմին հաղթել 5-1 հաշվով ։ 2018 թվականի մայիսի 15-ին՝ Պորտուգալիայի առաջնությունում 3-րդ տեղը գրավելուց հետո Ակունյան և նրա թիմակիցները վնասվեցին երկրպագուների հարձակումից ։ Չնայած այս իրադարձություններին ֆուտբոլիստները համաձայնվեցին խաղալ հաջորդ շաբաթ նշանակված Պորտուգալիայի գավաթի եզրափակչում, որում սակայն Սպորտինգը պարտվեց Ավեշին 2-1 հաշվով ։ Իր առաջին մրցաշրջանում Սպորտինգի կազմում արգենտինացին անցկացրեց 54 հանդիպում՝ դառնալով 6 գոլի ու 9 գոլային փոխանցման հեղինակ, և օգնելով իր թիմին հաղթել Պորտուգալիայի լիգայի գավաթը։
Միջազգային կարիերա
Արգենտինայի ազգային հավաքականի կազմում իր դեբյուտը Ակունյան նշել է 2016 թվականի նոյեմբերի 16-ին՝ Կոլումբիայի դեմ խաղում ։ Իր առաջին հանդիպումը հավաքականի մեկնարկային կազմում անցկացրեց 2017 թվականի հունիսի 13-ին՝ Սինգապուրի դեմ ընկերական խաղում ։
2018 թվականի մայիսին Ակունյան ընդգրկվեց 2018 թվականի աշխարհի առաջնության համար Արգենտինայի հավաքականի 23-հոգանոց թիմում ։
Ակումբային վիճակագրություն
2018 թվականի հունիսի 12-ի դրությամբ
Միջազգային վիճակագրություն
2018 թվականի հունիսի 12-ի դրությամբ
Ակումբային
Սպորտինգ Լիսաբոն
Միջազգային
Արգենտինա
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Արգենտինացի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ֆերո Կարիլ Օեստեի ֆուտբոլիստներ Կատեգորիա:Ռասինգ Ավելյանեդայի ֆուտբոլիստներ Կատեգորիա:Սպորտինգ Լիսաբոնի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի կիսապաշտպաններ
Նաիմա Վիֆսթրանդ
Նաիմա Վիֆսթրանդ կամ Սիրի Նաիմա Մաթիլդա Վիֆսթրանդ (Siri Naima Matilda Wifstrand,, ), շվեդ կինոդերասանուհի, օպերետային երգչուհի, տրուբադուր, ռեժիսոր և կոմպոզիտոր։ Միջազգայնորեն, նա առավել հռչակավոր է դարձել հասուն տարիներին Ինգմար Բերգմանի մի շարք ֆիլմերում խաղացած իր խիստ արտահայիչ երկրորդային դերերով ։
Կենսագրություն
Սիրի Նաիմա Մաթիլդա Վիֆսթրանդը ծնվել է Ստոկհոլմում, 1890 թվականին։ Նրան մեծացրել է մայրը։ Նրա մանկությունն անցել է Ստոկհոլմի կենտրոնական փողոցներից մեկում՝ Ֆլեմինգաթան փողոցում (Fleminggatan)։ Վիֆսթրանդը երբևէ դերասանական կրթություն չի ստացել, բայց արվեստը կատարելապես ուսումնասիրել է այն ժամանակ, երբ նա 1905 թվականին միացավ Աննա Լունդբերգի թատերախմբին, որն այն ժամանակ հեղինակավոր և հարգված թատերական ընկերություն էր Շվեդիայում։ Նա նրանց հետ ճանապարհորդեց մի քանի տարի՝ հայտնվելով փոքր դերերում և օժանդակ տեսարաններում։ Այսպիսով նա ստացավ փոքր դերեր Հելսինկիի և Ստոկհոլմի թատրոններում։ Բայց այդ ժամանակ Վիֆսթրանդը չէր մտածում դերասան դառնալու մասին, փոխարենը նա ձգտում էր երգչուհի դառնալ։ Եվ որպես մեծագույն օպերետային երգչուհի էլ նա հայտնի դարձավ և 30 տարի շարունակ վայելում էր շատ հաջող աստղային կարիերան Շվեդիայում (որպես դերասանուհի նրա խոսքային դերերը եղել են դրանից շատ ժամանակ անց, երբ երգչուհու կարիերայից հետո, 1940-ական թվականներին նա աստիճանաբար հասավ դերասանական վարպետության, իսկ այնուհետև ճանաչում ստացավ որպես շվեդական բեմի և կինոյի երկրորդային դերեր կատարող լավագույն դերասանուհի)։
Կարիերա և շրջադարձ
Վիֆսթրանդը երաժշտական ու երգեցողական կրթություն ստանալով Ստոկհոլմում, Շվեդիայի երաժշտական թագավորական ակադեմիայում, 1910 թվականին մեկնում է Լոնդոն և հետագա կրթությունը շարունակում Ռայմոնդ ֆոն զուր-Մյուհլենի (Raimund von zur-Mühlen) մոտ։ Ուսումնառությունից հետո նա Սկանդինավիայի ամենճանաչված երգչուհիներից մեկն էր։ 1913-1918 թվականներին նա աշխատել է Օսկարսթիեթերն (Oscarsteatern - Շվեդիայի օպերետայի և երաժշտության առաջատար բեմ) թատրոնում և երկար տարիներ շրջագայել է Շվեդիայում և Սկանդինավիայում։ Նրա մեծագույն շրջադարձը եղավ 1916 թվականին Կալմանի Չարդաշի թագուհին (Die Csárdásfürstin) օպերետում կոմսուհի Ստասիի դերը (սոպրանո)։ 1920-ական թվականներին նա աշխատել է հիմնականում Օսլոյի և Կոպենհագենի օպերաներում։ Երկար տարիներ նա ապրել է Լոնդոնում, որտեղ նա նաև հանդես է եկել միայնակ՝ իր կիթառով կատարելով տրուբադուրական երգեր։ Հետաքրքրականն այն, որ երբ Բրիտանիայում տեղի ունեցավ հեռուստատեսային հեռարձակման առաջին փորձերը, Վիֆսթրանդը դարձավ, այսպես ասած, առաջին «հեռուստաաստղերից» մեկը, քանի որ նա 1930-ական թվականներին հայտնվեց հեռուստատեսությունում և կատարեց մի շարք երգեր։
1937 թվականին շվեդ բեմադրիչ Պեր Լինդբերգը (Per Lindberg) դերասանուհուն տվեց Պեչումի կնոջ՝ Սելի Պեչումի (Celia Peachum) դերը Բրեխտի Երեք գրոշանոց օպերայում (Tolvskillingsoperan), որը չափազանց հաջող բեմադրություն էր և շրջագայեց Ռիքսթիեթերնի (Riksteatern - Շվեդիայի Ազգային պետական թատրոն) հետ։ Երբ Բերտոլդ Բրեխտը հետագայում հեռացավ Գերմանիայից՝ նացիստների պատճառով, նա առաջին անգամ տեղափոխվեց Շվեդիա, որտեղ նա մի որոշ ժամանակ ապրեց և գրեց Կուրաժ մայրիկը հատկապես Վիֆսթրանդի համար, բայց, ցավոք, անձամբ նա երբեք էլ չխաղաց այդ դերը, իսկ այն դարձավ Բրեխտի ամենահաջող պիեսներից մեկը։ Վիֆսթրանդը Շվեդիայում գտնվելու ընթացքում օգնել է Բրեխտին ինչպես ֆինանսական, այնպես էլ անձնական բնակության վայրերով։